"SETSWANA PUO YA GAE MEPHATO 4-6 puo le go e bua – motheo wa dikgono tsa tlhaeletsano ya dikgolagano tsa botho. Mo Mephatong ya 2 le 3 barutwana ba simolola go aga kitso ya puo mo motheong o wa tiro ya molomo. Gape ba diragatsa dikgono tsa puo tse ba setseng ba di ithutile mo Puong ya Gae. Mo Dikgatong tsa Magareng le tse Dikgolwane, barutwana ba tswelela go tiisa dikgono tsa go reetsa, go bua, go buisa le go kwala. Mo kgatong e, bontsi jwa bana bo rutiwa ka Puotlaleletso ya Ntlha, e bile ba tshwanetse go e senolelwa thata. Kgatelelo e kgolo e abelwa go dirisetsa Puotlaleletso ya Ntlha ka maikaelelo a go akanya le go ntsha mabaka. Se, se kgontsha barutwana go aga dikgono tsa maemo a tlhaloganyo ya botlhalefi, tse ba ditlhokang go ithuta dirutwa. Ba tshwaragana le ditlhangwa tsa dikwalo le go simolola go aga bokgoni jwa temogo ya bontle le go tshwantsha mo Puotlaleletsong ya bona. Barutwana ba tshwanetse gore fa ba goroga mo Kgatong e kgolwane, ba bo ba tlhaloganya Puotlaleletso ya Ntlha mabapi le dikgono tsa dikgolagano tsa botho le maemo a tlhaloganyo ya tsa botlhalefi. Le fa go ntse jalo, boammaaruri ke gore barutwana ba bantsi mo kemong e ga ba kgone go tlhaeletsana sentle ka Puotlaleletso ya bona. Kgwetlho mo kgatong ya magareng ke go tlamela barutwana ba ka tshegetso gape ka yona nako eo ba abelwa kharikhulamo e e ba kgontshang go fitlhelela maemo a a tlhokegang mo Mephatong e ekwa pele. Maemo a tshwanetse gore a nne mo seemong se barutwana ba ka dirisang puotlaleletso mo maemong a a kwa godimo a go tlhaloganya go ba baakanyetsa go tsweletsa dithuto tse di kwa godimo kgotsa go tsena mo ditirong tse di farologaneng. 2.1.2 Dikgono tsa puo Kharikhulamo ya Puotlaleletso ya Ntlha e rulagantswe go ya ka dikgono tse di latelang: 1 Go reetsa le Go bua 2 Go buisa le Go lebelela 3 Go kwala le Go tlhagisa 4 Dipopego tsa puo le melawana ya tiriso Go reetsa le go bua Go reetsa le go bua go botlhokwa mo go ithuteng dirutwa tsotlhe. Fa go reetsa le go buisa ga barutwana go nonofile, ba kgobokanya le go tlhotlha tshedimosetso, aga kitso, rarabolola mathata ba bo ba tlhagisa dikakanyo le megopolo. Dikgono tse di tseneletseng tsa theetso di kgontsha barutwana go lemoga meetlo le maitlhomo a a ageletsweng mo ditlhangweng le go gwetlha puo e e sekametseng mo letlhakoreng le le lengwe le e e digelang. Mo Kgatong ya Magareng, barutwana ba Puo ya Gae ba tla dirisa dikgono tsa Go reetsa le Go bua go tlhaeletsana le go buisanela bokao. Ba tla aga mo godimo ga dikgono tse ba di godisitseng mo Kgatong ya Motheo go tshegetsa metlotlo e e tsweletseng, dipuisano le ditlhagiso tse dikhutshwane tsa molomo. Mo Kgatong e, puo ya motlotlo ya barutwana e tlhoka go godisiwa, (ke gore, go rutwa ka go neela sekao le go tshegetswa, sekao, ka tlotlofoko le matlhomeso a dipolelo) Morutabana o tlhoka go netefatsa gore morutwana mongwe le mongwe o bona tšhono ya go bua ka puo ya gaabo (e leng Setswana). Ka barutwana ba tla tswelela ka dinako tse di farologaneng, morutabana o tlhoka go rulaganya ditšhono tsa go bua (sekao dipotso tse a di botsang ) go ya ka maemo a morutwana yo mongwe le yo mongwe. Fa barutwana ba ntse ba kgabaganya mo mephatong, morutabana o tshwanetse go solofela gore barutwana ba bue thata le puo ya bone e nne teletsana e bile e raraane. Barutwana ba tla fetisetsa dikgono tse mo dipuong tsa bona tsa tlaleletso. Go ithuta go tla agelela mo mefuteng ya ditlhangwa tse di itsisitsweng mo Kgatong ya Motheo (sekao, kgang, go tlotla ka tatelano ya ditiragalo tsa matshelo a bona, le ditaelo) mme barutwana ba tla itsesiwe mefuta ya ditlhangwa tse PPKT 9"